CELEX: 62014FN0071
Language: hr
Date: 2014-07-22 00:00:00
Title: Predmet F-71/14: Tužba podnesena 22. srpnja 2014. – ZZ protiv Europske službe za vanjsko djelovanje (ESVD)

3.11.2014   
            
            
               HR
            
            
               Službeni list Europske unije
            
            
               C 388/29
            
         Tužba podnesena 22. srpnja 2014. – ZZ protiv Europske službe za vanjsko djelovanje (ESVD)
   (Predmet F-71/14)
   2014/C 388/35
   Jezik postupka: francuski
   
      Stranke
   
   
      Tužitelj: ZZ (zastupnici: L. F. de Castro i J.-L. Gillain, odvjetnici)
   
      Tuženik: Europska služba za vanjsko djelovanje (ESVD)
   
      Predmet i opis spora
   
   Poništenje odluke da se tužitelju više ne isplaćuje naknada za životne uvjete (NŽU), dodatna naknada (DON) zbog životnih uvjeta u mjestu rada tužitelja i dnevnica (DN), i da se plati 49 dana neiskorištenog godišnjeg odmora za 2012. godinu, kao i zahtjev za naknadu štete zbog uskrate pomoći i napuštanja nakon nezgode na radu koju je pretrpio tužitelj.
   
      Tužbeni zahtjev tužitelja
   
   Tužitelj od Službeničkog suda zahtijeva:
   
               —
            
            
               isplatu NŽU-a i DON-a od 1. svibnja 2012. do 31. listopada 2013., ili barem isplatu dnevnica za isto razdoblje;
            
         
               —
            
            
               isplatu za 49 dana neiskorištenog godišnjeg odmora za 2012.;
            
         
               —
            
            
               ponovno zaključenje ugovora ili zaključenje novog ugovora na neodređeno vrijeme ili koji se mora po isteku roka smatrati ugovorom na neodređeno vrijeme ili naknadu štete zbog toga što bi – da se nije dogodila nezgoda – između tužitelja i tuženika bio zaključen novi ugovor;
            
         
               —
            
            
               naknadu štete pretrpljene zbog nezgode. i) 10  000 eura zbog uskrate pomoći u Jordanu i Bruxellesu na medicinskoj, upravnoj i imovinskoj razini; ii) iznos svih plaća, naknada i koristi koje nisu primljene i koje su izgubljene i troškove – medicinske i ostale – koje je tužitelj imao zbog nezgode, a koji se privremeno procjenjuju na 50  000 eura, za nezgodu za koju odgovornost snose Ujedinjeni narodi i ESVD; ESVD mora pomoći i financirati tužbu za naknadu štete protiv Ujedinjenih naroda i svih intervenijenata u organizaciju tog probnog roka. iii) procijenjeni iznos od 50  000 eura zbog zlonamjernog korištenja ugovorima na određeno vrijeme, koji svaki put sadrže klauzule o probnom roku, a osobito posljednji od njih kao i njegovo ne-produženje.